Maskinsnedker - EUC Nordvestsjælland
MaskinsnedkerNordicWebDesign2019-02-04T14:00:19+00:00
En maskinsnedker laver døre, gulve og møbler i træ på maskiner. Som maskinsnedker er der meget samarbejde med andre faggrupper og du lærer at planlægge opgaverne i samspil med produktionen.
På uddannelsen lærer du at læse og tegne tekniske tegninger i CAD-programmer. Du lærer også om forskellige materialer og deres egenskaber samt at bruge forskellige maskiner til fremstilling – herunder CNC maskiner. Sikkerhed er også en vigtig del af det du lærer på uddannelsen.
På EUC Nordvestsjælland udbyder vi kun grundforløbet på maskinsnedkeruddannelsen. Du skal herefter fortsætte din uddannelse i Roskilde eller København.
4 år 6 mdr. (Fordelingen af skole og praktik på hovedforløbet er vejledende.)
På uddannelsen til maskinsnedker skal du have følgende grundfag:
På EUC Nordvestsjælland udbyder vi kun grundforløbet som eux maskinsnedker, herefter skal du have en læreplads og fortsætte din uddannelse på en anden skole – vi hjælper dig med at komme godt videre.
Med en uddannelse som maskinsnedker kan du blive ansat på produktionsvirksomheder eller du kan vælge at blive selvstændig. De fleste arbejder med at lave møbler eller er i træindustrien.
Som maskinsnedker er der rig mulighed for at videreuddanne dig. Det kan fx være på erhvervsakademiuddannelserne designteknolog, e-designer, byggekoordinator, driftsteknolog (off shore), energiteknolog eller produktionsteknolog. Du kan også læse videre på en professionsbachelor uddannelse som fx bygningskonstruktør eller eksport og teknologi. Se mere på www.ug.dk